b"\n_START_ARTICLE_\nCupa Ora\xc8\x99elor T\xc3\xa2rguri 1955-1958\n_START_SECTION_\nIstoric\n_START_PARAGRAPH_\nIdeea unei competi\xc8\x9bii la care s\xc4\x83 participe selec\xc8\x9bionate ale unor ora\xc8\x99e ce g\xc4\x83zduiesc t\xc3\xa2rguri de produse industriale s-a n\xc4\x83scut la data de 18 aprilie 1955, \xc3\xaen timpul unui turneu de fotbal disputat \xc3\xaen or\xc4\x83\xc8\x99elul Rheinfelden, l\xc3\xa2ng\xc4\x83 Basel. P\xc4\x83rintele competi\xc8\x9biei este elveianul Ernst Tommen, vicepre\xc8\x99edinte al FIFA la mijlocul anilor '50. Acesta, \xc3\xaempreun\xc4\x83 cu englezul Stanley Rose \xc8\x99i italianul Ottorino Barassi au format comitetul de organizare al turneului denumit Cupa Ora\xc8\x99elor T\xc3\xa2rguri. La turneu ar fi trebuit s\xc4\x83 participe selec\xc8\x9bionate din ora\xc8\x99ele \xc3\xaen care aveau loc astfel de t\xc3\xa2rguri. Implementarea deplin\xc4\x83 a acestei idei a e\xc8\x99uat \xc3\xaens\xc4\x83. \xc3\x8enc\xc4\x83 de la prima edi\xc8\x9bie, al\xc4\x83turi de echipele ora\xc8\x99elor, particip\xc3\xa2nd \xc8\x99i cluburi._NEWLINE_La aceast\xc4\x83 prim\xc4\x83 edi\xc8\x9bie s-au \xc3\xaenscris 12 echipe reprezent\xc3\xa2nd ora\xc8\x99ele Barcelona, Basel, Birmingham, Copenhaga, Frankfurt pe Main, Viena, K\xc3\xb6ln, Lausanne, Leipzig, Londra, Milano \xc8\x99i Zagreb. Echipele au fost \xc3\xaemp\xc4\x83r\xc8\x9bite \xc3\xaen patru grupe de c\xc3\xa2te trei echipe \xc8\x99i fiecare echip\xc4\x83 juca cu ambele adversare din grup\xc4\x83, acas\xc4\x83 \xc8\x99i \xc3\xaen deplasare. C\xc3\xa2\xc8\x99tig\xc4\x83toarele grupelor se calificau \xc3\xaen semifinale. Finala se disputa tur-retur iar c\xc3\xa2\xc8\x99tig\xc4\x83toarea se desemna \xc3\xaen urma diferen\xc8\x9bei de goluri. Cu toate acestea, programul ini\xc8\x9bial a fost perturbat din cauza retragerii echipelor din Viena \xc8\x99i K\xc3\xb6ln. \xc3\x8en prima \xc8\x99i a treia grup\xc4\x83 r\xc4\x83m\xc3\xa2n\xc3\xa2nd doar dou\xc4\x83 participante."